CELEX: 52021DP0031
Language: lv
Date: 2021-02-09 00:00:00
Title: Eiropas Parlamenta 2021. gada 9. februāra lēmums par Eiropas Centrālās bankas priekšlikumu iecelt Eiropas Centrālās bankas Uzraudzības valdes priekšsēdētāja vietnieku (N9-0080/2020 – C9-0425/2020 – 2020/0910(NLE))

17.11.2021   
            
            
               LV
            
            
               Eiropas Savienības Oficiālais Vēstnesis
            
            
               C 465/172
            
         
      P9_TA(2021)0031
      Eiropas Centrālās bankas Uzraudzības valdes priekšsēdētāja vietnieka iecelšana
      Eiropas Parlamenta 2021. gada 9. februāra lēmums par Eiropas Centrālās bankas priekšlikumu iecelt Eiropas Centrālās bankas Uzraudzības valdes priekšsēdētāja vietnieku (N9-0080/2020 – C9-0425/2020 – 2020/0910(NLE))
      (Apstiprināšana)
      (2021/C 465/19)
      
         Eiropas Parlaments,
      
                  —
               
               
                  ņemot vērā Eiropas Centrālās bankas 2020. gada 18. decembra priekšlikumu iecelt Eiropas Centrālās bankas Uzraudzības valdes priekšsēdētāja vietnieku (C9-0425/2020),
               
            
                  —
               
               
                  ņemot vērā 26. panta 3. punktu Padomes 2013. gada 15. oktobra Regulā (ES) Nr. 1024/2013, ar ko Eiropas Centrālajai bankai uztic īpašus uzdevumus saistībā ar politikas nostādnēm, kas attiecas uz kredītiestāžu prudenciālo uzraudzību (1),
               
            
                  —
               
               
                  ņemot vērā Iestāžu nolīgumu starp Eiropas Parlamentu un Eiropas Centrālo banku par praktisko kārtību, kā īsteno demokrātisko pārskatatbildību un pārrauga uzdevumus, kas Eiropas Centrālajai bankai uzticēti saistībā ar vienoto uzraudzības mehānismu (2),
               
            
                  —
               
               
                  ņemot vērā savu 2019. gada 14. marta rezolūciju par dzimumu līdzsvaru, izvirzot kandidātus amatiem ES ekonomikas un monetāro lietu jomā (3),
               
            
                  —
               
               
                  ņemot vērā savu 2020. gada 24. novembra lēmumu par Padomes ieteikumu attiecībā uz Eiropas Centrālās bankas Valdes locekļa iecelšanu (4),
               
            
                  —
               
               
                  ņemot vērā Reglamenta 131. pantu,
               
            
                  —
               
               
                  ņemot vērā Ekonomikas un monetārās komitejas ziņojumu (A9-0007/2021),
               
            
                  A.
               
               
                  tā kā Padomes Regulas (ES) Nr. 1024/2013 26. panta 3. punktā ir noteikts, ka Eiropas Centrālā banka (ECB) iesniedz Eiropas Parlamentam apstiprināšanai priekšlikumu par Uzraudzības valdes priekšsēdētāja vietnieka iecelšanu;
               
            
                  B.
               
               
                  tā kā Uzraudzības valdes priekšsēdētāja vietnieks ir jāizraugās no ECB Valdes locekļiem;
               
            
                  C.
               
               
                  tā kā Padomes Regulas (ES) Nr. 1024/2013 26. panta 2. punktā ir noteikts, ka, saskaņā ar minēto regulu ieceļot Uzraudzības valdes locekļus, ir jāievēro dzimumu līdzsvara, pieredzes un kvalifikācijas principi;
               
            
                  D.
               
               
                  tā kā Eiropadome saskaņā ar Līguma par Eiropas Savienības darbību 283. panta 2. punktu 2020. gada 10. decembrī (5) iecēla Franku Eldersonu (Frank Elderson) ECB Valdes locekļa amatā uz astoņu gadu pilnvaru laiku, sākot no 2020. gada 15. decembra;
               
            
                  E.
               
               
                  tā kā ECB ar 2020. gada 18. decembra vēstuli iesniedza Parlamentam priekšlikumu iecelt Franku Eldersonu par ECB Uzraudzības valdes priekšsēdētāja vietnieku uz piecu gadu pilnvaru laiku;
               
            
                  F.
               
               
                  tā kā Parlamenta Ekonomikas un monetārā komiteja attiecīgi pārbaudīja piedāvātā kandidāta atbilstību amatam, jo īpaši ņemot vērā Regulas (ES) Nr. 1024/2013 26. panta 2. un 3. punktā noteiktās prasības;
               
            
                  G.
               
               
                  tā kā minētā komiteja 2021. gada 25. janvārī rīkoja piedāvātā kandidāta uzklausīšanu, kurā viņš vispirms uzrunāja komiteju un tad atbildēja uz komitejas locekļu uzdotajiem jautājumiem;
               
            
                  H.
               
               
                  tā kā visām ES un valstu iestādēm un struktūrām būtu jāveic konkrēti pasākumi, lai nodrošinātu dzimumu līdzsvaru;
               
            
                  I.
               
               
                  tā kā patlaban ECB Valdes sastāvā ir četri vīrieši un divas sievietes, un viena no tām ir ECB priekšsēdētāja,
               
            
               
                  1.
               
               
                  apstiprina Franka Eldersona iecelšanu Eiropas Centrālās bankas Uzraudzības valdes priekšsēdētāja vietnieka amatā;
               
            
               
                  2.
               
               
                  uzdod priekšsēdētājam nosūtīt šo lēmumu Padomei, Komisijai, Eiropas Centrālajai bankai un dalībvalstu valdībām.
               
            
         (1)  OV L 287, 29.10.2013., 63. lpp.
      
      
         (2)  OV L 320, 30.11.2013., 1. lpp.
      
      
         (3)  OV C 23, 21.1.2021., 105. lpp.
      
      
         (4)  Pieņemtie teksti, P9_TA(2020)0311.
      
         (5)  OV L 420, 14.12.2020., 22. lpp.